[{"text_idx": "#000001", "text": "Mulle meeldivad u\u0308llatused ja MM-i alagrupiturniiril juhtus neid palju, aga Maroko koondise jo\u0303udmine kaheksa parema hulka on liig mis liig. Mul ei ole midagi Aafrika jalgpalli vastu, kuid MM-i veerandfinaalides peaksid olema maailma parimad koondised."}, {"text_idx": "#000002", "text": "Saksamaa ja\u0308i alagruppi pidama, Belgia ja\u0308i alagruppi pidama, Itaalia ei jo\u0303udnud isegi alagruppi, Hispaania langes kaheksandikfinaalis ja Maroko on veerandfinaalis. Kus on loogika?"}, {"text_idx": "#000003", "text": "Kas Maroko koondis kuulub parimate hulka? Mina arvan, et ei kuulu. Olen no\u0303us, et nad on koha veerandfinaalis auga va\u0308lja teeninud, sest vo\u0303itsid oma alagrupi Horvaatia, Belgia ja Kanada ees seitsme punktiga ning alistasid seeja\u0308rel kaheksandikfinaalis Hispaania. Seejuures on endale lastud lu\u0308u\u0308a vaid u\u0308ks va\u0308rav, mis oli alagrupima\u0308ngus Kanadaga o\u0303nnetu omava\u0308rav. Pole paha."}, {"text_idx": "#000004", "text": "Kui Maroko oleks kaheksandikfinaalis Hispaaniale kaotanud, siis oleks kaheksa parema hulgas ko\u0303ik suured jalgpalliriigid. Nii peakski ju maailma suurimal vo\u0303istlusel olema? Vo\u0303i ongi Maroko maailma tippu murdnud ning nad on paremad kui Saksamaa, Belgia, Itaalia ja Hispaania? Nagu o\u0308eldakse, siis tulemused ei valeta, aga minu mo\u0303istus keeldub seda uskumast."}, {"text_idx": "#000005", "text": "Igal MM-il juhtub suuremaid vo\u0303i va\u0308iksemaid u\u0308llatusi. Palju so\u0303ltub turniiri formaadist ehk kui pa\u0308a\u0308sed alagrupist edasi ja alistad veel u\u0308he vastase, siis oledki hoobilt kaheksa parema hulgas. Veel u\u0308ks vo\u0303it ja oled juba nelja parema hulgas ning ma\u0308ngid maksimaalne arv kohtumisi, sest poolfinaalile ja\u0308rgneb finaal vo\u0303i pronksima\u0308ng."}, {"text_idx": "#000006", "text": "Selleks peab eeldatavalt no\u0303rgematel koondistel olema oskusi, aga ka o\u0303nne. Marokol on ta\u0308navusel MM-il olnud mo\u0303lemat ja nad va\u0308a\u0308rivad kohta veerandfinaalis. Sarnased na\u0308ited la\u0308himinevikust on Venemaa ja Rootsi (2018), Costa Rica (2014) ning Ghana, Paraguay ja Uruguay (2010)."}, {"text_idx": "#000007", "text": "Portugali koondise ja Cristiano Ronaldo fa\u0308nnidele kindlasti meeldis, et Maroko lu\u0308kkas Hispaania konkurentsist. Ilmselt neutraalsed jalgpalliso\u0303brad olid samuti Maroko ehk eeldatavalt no\u0303rgema poolt. Ja leidub ka neid, kes loodavad, et Aafrika koondis jo\u0303uaks lo\u0303puks poolfinaali."}, {"text_idx": "#000008", "text": "Mina olin Hispaania poolt kahel po\u0303hjusel. Esiteks sellepa\u0308rast, et sellises turniiri faasis ei oleks enam u\u0308llatusi, vaid tiitlile ma\u0308ngiksid maailma parimad. Teiseks, minu jaoks on Hispaania ja Portugali vastasseis palju ahvatlevam kui Maroko ja Portugali mats\u030c. Kui paljud neutraalsed jalgpalliso\u0303brad mo\u0303tlesid selle peale Hispaania ja Maroko ma\u0308ngu ajal?"}, {"text_idx": "#000010", "text": "MM2018 parimad palad - uuesti!"}, {"text_idx": "#000012", "text": "Interaktiivne blogi ja vahetud muljed Eesti koondise reisilt Katari, kus kolme aasta pa\u0308rast koguneb maailma jalgpalli koorekiht."}]